হুমায়ূন আহমেদ এত এত কথা বলেছেন আমাদের জন্য, কিছু কথাতো ভুল বলবেনই। তাই, তার কথার কিছু কিছু মারাত্মক অসঙ্গতি, আমি ইচ্ছা করেই পাশ কাটিয়ে যাই। আপনার কথা আমি জানি না, কিন্তু, আমার জীবনে অনন্য অসাধারণ কিছু নাটক, সিনেমা, বই এই লোকটা আমাকে উপহার দিয়েছেন। তবে, তাতে করে তার কথা সঠিক হয়ে যায়নি। তার এই ব্ল্যাক ফ্রাইডে নিয়ে বলা কথাটা আমি আগেই দেখেছি, কিন্তু এর মধ্যে সামান্যতম যুক্তিও খুঁজে পাইনি। তবে, তাতে ব্যাক্তিগতভাবে আমি মনে করবো না উনি হুজুর হয়ে গেছেন। ধরে নেব, উনি আপাতদৃষ্টিতে একটা ভুল, অযৌক্তিক মত প্রকাশ করেছেন মাত্র।